钦定古今图书集成/明伦汇编/氏族典/第076卷 > 朱国弼
## 钦定古今图书集成/明伦汇编/氏族典/第076卷 > 朱国弼

按《明外史朱谦传》：“谦子永，永子晖，晖子麒，麒子岳，岳
从弟冈，冈子继勋，继勋孙国弼。”天启中，杨涟劾魏忠
贤，国弼亦乞速赐处分，消萧墙祸。忠贤怒，停其岁禄。
崇祯时，总督京营温体仁柄国，国弼抗疏劾之。诏捕
其门客及缮疏者下狱，停禄如初。及福王立，自称定
策勋，诏进封保国公。自是变其初节，与马士英、阮大
铖等相结，力排正人，以至于亡。